VAALIKUULUTUS 2022 – HYYN EDUSTAJISTOVAALIT

Helsingin yliopiston ylioppilaskunnan edustajiston vaali toimitetaan seuraavina ajankohtina 26.–28.10. ja 31.10.-2.11.

Äänestys järjestetään sähköisesti vaalipäivinä seuraavasti:

**Ensimmäinen vaaliviikko (ke 26.10.- pe 28.10.):**

sähköinen äänestys HYYn vaalisivut <https://vaalit.hyy.fi/> klo. 10-20

**Toinen vaaliviikko (ma 31.10.- ke 2.11.):**

sähköinen äänestys HYYn vaalisivut <https://vaalit.hyy.fi/> klo. 10-20

HYYn vaalijärjestyksen mukaan ylioppilaskunnan edustajiston vaalissa on äänioikeus ainoastaan yliopistoon läsnäolevaksi kirjoittautuneella, henkilökohtaisesti läsnäolevalla ylioppilaskunnan jäsenellä (HYYn säännöt 5 §).

Ehdokasasettelu

Edustajiston jäseneksi on vaalikelpoinen jokainen yliopistoon viimeistään 28.9.2022 läsnäolevaksi kirjoittautunut ylioppilaskunnan jäsen, lukuun ottamatta HYY:n sääntöjen 6 §:ssä mainittuja poikkeuksia.

Ehdokasasettelu on mahdollista 15.8.2022 klo. 12.00 - 28.9.2022 klo 12.00 välisellä ajalla.

Ehdokasilmoituslomaketta sekä vaaliliittojen ja vaalirenkaiden perustamisilmoituslomake löytyy osoitteesta <https://vaalit.hyy.fi/>. Ehdokasilmoituslomake täytetään sähköisesti ja ehdokkaaksi asettuvan on tunnistauduttava yliopiston käyttäjätunnuksilla. Ehdokasilmoituslomakkeiden tulee olla lähetetty järjestelmään 28.9.2022 klo 12 mennessä. Vaaliasiakirjat vastaanottaa keskusvaalilautakunnan valtuuttamana ylioppilaskunnan pääsihteeri, joka myös tarvittaessa neuvoo ehdokasasetteluun liittyvissä asioissa (puh. 0400 816 426 tai paasihteeri@hyy.fi).

Lisätietoa vaaleista saa HYYn verkkosivuilta <https://www.hyy.fi/vaalit/> tai vaalikoordinaattori Roosa Kiiskilältä, roosa.kiiskila@hyy.fi, 050 432 4939.

Tämän vaalikuulutuksen kellonajat ovat Suomen aikaa (GMT + 2).

Tämä vaalikuulutus on voimassa sen hyväksymisestä alkaen. HYYn vaalijärjestyksen 9 § 2 momentin tarkoittamassa poikkeustilanteessa, kuten sähköisen järjestelmän pysyvässä toimintahäiriössä, keskusvaalilautakunta antaa tarkentavia ohjeita. Vaalikuulutuksen sisältöön liittyviä muutoksia voidaan tehdä vain keskusvaalilautakunnan aloitteesta edustajiston hyväksynnällä.

Helsingissä, 27.4.2022

Helsingin yliopiston ylioppilaskunnan keskusvaalilautakunta

Mari Lehtoruusu Mikko Kymäläinen

Puheenjohtaja Pääsihteeri